বীর্য
বীর্য নানা নামে পরিচিত যার মধ্যে রয়েছে শুক্র, ধাতু বীর্যরস ইত্যাদি। বীর্য এক প্রকার অঘনীভূত, ঈষৎ ক্ষারীয়, আঠালো জেলির ন্যায় জৈব তরল যা সাধারণত স্পার্মাটোজোয়া ধারণ করার ক্ষমতা রাখে। এটি সাধারণত কোন জীব প্রজাতির পুরুষ কিংবা উভলিঙ্গ প্রাণির অন্ডকোষ থেকে উৎপন্ন হয় এবং ঐ প্রজাতির স্ত্রী লিঙ্গের প্রাণির জরাযুতে সৃষ্ট হওয়া ডিম্বাণু নিষিক্ত করার ক্ষমতা রাখে। মানুষের ক্ষেত্রে, বীর্যরসে স্পার্মাটোজোয়া ছাড়াও অন্যান্য একাধিক উপাদানের উপস্থিতি লক্ষ্য করা যায়। এসব উপাদানের মধ্যে প্রোটিওলাইটিক ও অন্যান্য এনজাইম এবং ফ্রুক্টোজের উপস্থিতি উল্লেখযোগ্য। এই উপাদানগুলো মূলত দেহের বাইরে বা দেহাভ্যন্তরে স্পার্মাটোজোয়ার টিকে থাকা নিশ্চিত করে এবং এদেরকে ‘সাঁতরানোর’ বা চলাচলের জন্য একটি নিরাপদ মাধ্যমের যোগান দেয়।
বীজ কোষ
বীজ কোষ (Germ cell) বল সেইসব জৈবিক কোষকে বোঝানো হয় যেগুলি যৌন প্রজনন করা প্রাণীর শরীরে জনন কোষএর সৃষ্টি করে। পুরুষ ও স্ত্রী প্রাণীর শরীরে থাকা (উভয়লিংগ প্রাণীর ক্ষেত্রে একটি প্রাণীর শরীরে থাকা) প্রাথমিক জননাংগ (Primary sex organ) শুক্রাশয় (Testis) ও ডিম্বাশয়ে (Ovary) থাকা এই বিশেষ কোষগুলো থেকে সৃষ্টি হয়। এইগুলির প্রাথমিক অবস্থাকে আদিম বীজ কোষ (Primordial germ cell) বলা হয়। যৌন প্রজনন করা প্রাণীর ভ্রূণাবস্থার আরম্ভতেই কতগুলি কোষ দেহ গঠনকারী অন্যান্য কোষ থেকে পৃথকভাবে বিকাশ লাভ করতে শুরু করে। এই কোষগুলি থেকে ভবিষ্যতে প্রাণীটির প্রজননকোষের (শুক্রকোষ ও ডিম্বকোষ)র সৃষ্টি হয়। বীজ কোষ থেকে শরীরের অন্যকোনো অংগের গঠন হয় না।